**POISTNÁ ZMLUVA**

uzatvorená podľa ust. § 788 a nasl. Občianskeho zákonníka,

**číslo poistníka:** **číslo poisťovateľa:**

**„havarijné poistenie motorových vozidiel (ďalej iba „predmet poistenia“)**

(ďalej len „**poistná zmluva**“)

s účinnosťou

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| od |  |  |  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| do |  |  |  |  |  |  |  |  |

medzi týmito zmluvnými stranami:

**Poistník: Banskobystrická regionálna správa ciest, a. s.**

Sídlo: Majerská cesta 94, 974 96 Banská Bystrica

Právna forma: Akciová spoločnosť, zapísaná v Obchodnom registri

Okresného súdu B. Bystrica, Oddiel: Sa, Vložka č. : 909/S

Zastúpená: Ing. Ján Butkovský – predseda predstavenstva

JUDr. Drahomír Ivan – podpredseda predstavenstva

IČO: 36 836 567

DIČ: 2022451189

IČ DPH: SK 2022451189

Bankové spojenie: VÚB a. s., pobočka Banská Bystrica

Číslo účtu pre SEPA platbu: SK82 0200 0000 0021 8394 4256

Č. telefónu: 048/414 27 61

Č. faxu: 048/472 73 65

Email : [sekretariat@bbrsc.sk](mailto:sekretariat@bbrsc.sk), [predstavenstvo@bbrsc.sk](mailto:predstavenstvo@bbrsc.sk)

(ďalej len „**poistník**“ alebo **„poistený“**

**a**

**Poistiteľ:** Sídlo:

Právna forma:

Zastúpená:

Osoby oprávnené konať v

mene Poskytovateľa:

IČO

DIČ

IČ DPH

Bankové spojenie

Číslo účtu pre SEPA platbu

Č. telefónu:

Č. faxu:

Email:

(ďalej len **„poistiteľ**“ a spolu s poistníkom/poisteným ďalej len „**zmluvné strany**“)

**Preambula**

1. Poistník a poistiteľ uzatvárajú túto poistnú zmluvu ako výsledok verejného obstarávania, ktoré realizoval poistník v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o VO“), postupom zadávania podlimitnej zákazky bez využitia elektronického trhoviska na poskytnutie služieb s názvom **„Povinné zmluvné poistenie vozidiel a havarijné poistenie**“(ďalej iba verejné obstarávanie“).

**I**

**Predmet zmluvy a predmet poistenia**

1. Touto zmluvou sa poisťovateľ sa zaväzuje poskytnúť v dojednanom rozsahu plnenie, ak nastane náhodná udalosť označená v tejto zmluve a poistník sa zaväzuje platiť poistné za dohodnuté poistné obdobie (bežné poistné).
2. Predmetom tejto zmluvy je havarijné poistenie súboru motorových vozidiel, ich častí a príslušenstva tvoriacich štandardnú, povinnú a doplnkovú výbavu (ďalej len „predmet poistenia“ alebo „flotila“), ktorých vlastníkom, držiteľom je poistník a ktorý predmet poistenia je uvedený v Zozname vozidiel (ďalej len „Zoznam vozidiel“). Zoznam vozidiel je neoddeliteľnou súčasťou zmluvy ako Príloha č 1 písm./ a až písm./ f k zmluve.
3. Motorovým vozidlom ako predmetom poistenia sa pre účely tejto zmluvy rozumie samostatné nekoľajové vozidlo s vlastným pohonom, pre ktoré sa vydáva osvedčenie o evidencii vozidla, technické osvedčenie vozidla alebo obdobný preukaz.

**II**

**Vznik poistenia**

1. Poistenie predmetu poistenia, ktorý je uvedený v Zozname vozidiel, začína dňom nadobudnutia účinnosti tejto zmluvy, nie však skôr ako 01.01.2019.
2. Poistenie vozidla flotily, ktoré nie je uvedené v Zozname vozidiel pri uzatváraní tejto zmluvy, môže vzniknúť rozšírením Zoznamu vozidiel niektorým z nasledujúcich spôsobov:
3. Zaslaním riadne vyplnenej Prihlášky do poistenia (ďalej len „Prihláška“), ktorá tvorí Prílohu č. 2 tejto zmluvy v elektronickej podobe z elektronickej (e-mailovej) adresy kontaktnej osoby poistníka, ktorý vykonáva starostlivosť o zmluvu, ktorú sa poistník zaväzuje oznámiť poisťovateľovi bezodkladne po nadobudnutí účinnosti tejto zmluvy. Poistenie prihláseného vozidla alebo vozidiel takýmto spôsobom začína dňom uvedeným na Prihláške, nie však skôr ako je deň doručenia Prihlášky v dohodnutej forme na elektronickú (e-mailovú) adresu poisťovateľa, ktorá bude poistníkovi oznámená bezodkladne po podpise tejto zmluvy. Poistník je povinný najneskôr do 5 dní od takéhoto prihlásenia vozidla do poistenia, doručiť poisťovateľovi požadované doklady týkajúce sa vozidiel, a to najmä; osvedčenia o evidencii vozidla (resp. technický preukaz), faktúra (resp. doklad o stanovení poistnej sumy vozidla) inak poistenie takto prihlasovaného vozidla zaniká od počiatku resp. nevznikne.
4. Okamihom podpísania riadne vyplnenej Prihlášky oprávnenými zástupcami obidvoch zmluvných strán. Začiatok poistenia vozidiel vstupujúcich do poistenia podpísaním Prihlášky je deň uvedený na Prihláške, nie však skôr ako je deň podpísania Prihlášky obidvoma zmluvnými stranami a nie skôr ako nadobudne účinnosť táto zmluva. Poistník je povinný najneskôr do 5 dní od takéhoto prihlásenia vozidla do poistenia, doručiť poisťovateľovi požadované doklady týkajúce sa vozidiel, a to najmä; osvedčenia o evidencii vozidla (resp. technický preukaz), faktúra (resp. doklad o stanovení poistnej sumy vozidla) inak poistenie takto prihlasovaného vozidla zaniká od počiatku resp. nevznikne.

III

Doba poistenia, poistné obdobie

1. Táto zmluva sa uzatvára na dobu určitú odo dňa účinnosti zmluvy, **najskôr však odo dňa 01.01.2019, 00.00 hod.** **do dňa 31.12.2019, 24.00 hod.**
2. Poistným obdobím flotily je kalendárny rok.
3. Poistné obdobie jednotlivých vozidiel poistených vo flotile sa riadi poistným obdobím flotily. Prvé poistné obdobie pre poistenie vozidla flotily, ktorého poistenie začalo až po dni začiatku poistného obdobia flotily (ods. 1) začína dňom začiatku poistenia uvedeným na Prihláške. Koniec prvého poistného obdobia takéhoto dodatočne poisteného vozidla je zhodný s koncom poistného obdobia flotily.
4. Na zánik poistenia sa vzťahujú príslušné ustanovenia Občianskeho zákonníka, pričom k zániku poistenia môže dôjsť aj písomnou dohodou zmluvných strán.

**IV**

**Rozsah poistenia**

1. Poistenie predmetu poistenia sa dojednáva pre prípad:
2. poškodenia alebo zničenia predmetu poistenia alebo jeho časti následkom havárie (dopravná nehoda, škodová udalosť), pod pojmom **Havária** sa rozumienáraz, zrážka alebo stret predmetu poistenia s prekážkou, pričom „Náraz“ je zrážka predmetu poistenia s nepohyblivou prekážkou a „Stret“ je zrážka predmetu poistenia s pohyblivým objektom,
3. zmocnenia sa (odcudzenia) predmetu poistenia alebo jeho časti najmä krádežou, lúpežou, jeho neoprávneným použitím, neoprávneným užívaním - (zistený aj nezistený páchateľ),
4. poškodenia alebo zničenia predmetu poistenia alebo jeho časti v dôsledku živelnej udalosti,
5. úmyselného poškodenia alebo zničenia predmetu poistenia alebo jeho časti – vandalizmus (zistený aj nezistený páchateľ).
6. Poisťovateľ poskytuje poistníkovi bezplatné využívanie asistenčných služieb.
7. Územná platnosť poistenia: celé geografické územie Európy.

**V**

**Osobitne vymienené (dohodnuté) zmluvné podmienky poistenia**

1. Poistenie je dojednané so spoluúčasťou; pre všetky motorové vozidlá 5%, minimálne 66 €.
2. V rámci poistenia je poistením kryté aj poistenie čelných skiel so spoluúčasťou 16,60 €.
3. V rámci poistenia je dojednané aj poistenie batožiny v osobných motorových vozidlách do 1 000 € bez navýšenia poistného k havarijnému poisteniu predmetu poistenia.
4. V rámci poistenia je dojednané aj úrazové poistenie (poistenie smrti na poistnú sumu: 663,88 € a poistenie trvalých následkov úrazu na poistnú sumu; 1 327,76 €) bez navýšenia poistného k havarijnému poisteniu predmetu poistenia.
5. Poistenie sa vzťahuje aj na škody spôsobené na predmete poistenia alebo jeho časti požiarom alebo výbuchom, pokiaľ sa preukáže neoprávnený zásah inej osoby, ktorej totožnosť nemusí byť zistená.
6. Poistenie sa vzťahuje aj na škody spôsobené zvieratami. Poistenie sa vzťahuje aj na škody na elektrickej inštalácii, hadiciach a izoláciách predmetu poistenia spôsobené hlodavcami.
7. Výška poistného za predmet poistenia(motorové vozidlá), ktoré sú prevádzkované v režime s právom prednostnej jazdy za použitia výstražného zvukového alebo svetelného zariadenia, autopožičovne, autoškoly, taxislužby a pre vozidlá určené na prepravu nebezpečných vecí je jedennásobok základného poistného, t. j. poisťovateľ nebude uplatňovať zvýšenú sadzbu poistného za takéto vozidlá.
8. Hodinová sadzba za opravu predmetu poistenia je maximálne do výšky ceny opravy predmetu poistenia v autorizovanom servise.
9. Parciálne škody (hradené v nových cenách) sa budú hradiť do výšky 95% všeobecnej hodnoty predmetu poistenia. Pod pojmom **Všeobecná hodnota** sa rozumiehodnota poistenej veci v danom mieste a čase, pri stanovení ktorej sú okrem vplyvu opotrebenia či iného znehodnotenia zahrnuté aj vplyvy trhu (predajnosť). Vyjadruje hodnotu poistenej veci pri jej potenciálnom predaji obvyklým spôsobom na voľnom trhu v čase bezprostredne pred poistnou (škodovou) udalosťou. **Parciálnou škodou hradenou v nových cenách** je každá škoda vzniknutá z príčiny podľa tejto zmluvy.
10. Odt’ah motorového vozidla bude preplatený do najbližšieho servisu schopného opravu vykonať. Hradia sa aj náklady spojené s poplatkami za diaľnice (nie ročná diaľničná známka), tunelov, lodí, trajektov pre prepravné aj prípojné motorové vozidlo.
11. Náklady na opravu do výšky 500,- € uhradí poistník priamo v servise a následne postúpi faktúru za opravu poisťovateľovi, náklady na opravu nad 500,€ bude hradiť poisťovateľ priamo servisu formou krycieho listu.
12. Poisťovateľ nebude vyžadovať vstupné obhliadky predmetu poistenia pri vstupe do poistenia.
13. Poisťovateľ bude akceptovať existujúci spôsob zabezpečenia motorových vozidiel a poistné sumy (vstupné hodnoty) predmetu poistenia ako nové ceny (vozidlá vstupujúce do poistenia od počiatku a taktiež aj vozidlá vstupujúce do poistenia v priebehu trvania poistnej zmluvy). Pod pojmom **Poistná suma** sa rozumie poistná hodnota veci. Pod pojmom **poistná hodnota veci** sa rozumie **Nová cena** - cena, za ktorú je možné na danom mieste a v danom čase rovnakú vec kúpiť alebo porovnateľnú vec získať. Ide o veci rovnakého druhu a účelu.
14. Poisťovateľ nebude účtovať prirážku za splátku poistného.
15. Poisťovateľ nebude uplatňovať pre predmet poistenia prirážku malus za nepriaznivý škodový priebeh.
16. Poisťovateľ nebude uplatňovať princíp podpoistenia.

**VI**

**Ostatné zmluvné dojednania**

1. Poistenie sa riadi:
2. ustanoveniami tejto zmluvy,
3. všeobecnými poistnými podmienkami poistiteľa a/alebo
4. osobitnými zmluvnými dojednaniami poistiteľa,

ktoré sú prílohou/prílohami tejto zmluvy, a s ktorými bol poistník pred podpisom zmluvy oboznámený.

1. Osobitné zmluvné dojednania poistiteľa podľa písm. c/ ods. 1 tohto článku zmluvy majú prednosť pred všeobecnými poistnými podmienkami poistiteľa podľa písm. b/ ods. 1 tohto článku zmluvy.
2. Všeobecné poistné podmienky poistiteľa podľa písm. b/ ods. 1 tohto článku zmluvy a osobitné zmluvné dojednania poistiteľa podľa písm. c/ ods. 1 tohto článku zmluvy sa pre účely tejto zmluvy spoločne nazývajú „VOP“.
3. Akékoľvek zmluvné dojednania uvedené v článkoch tejto zmluvy a dojednané nad rámec alebo inak, odchylne od VOP majú vždy prednosť pred ustanoveniami VOP.
4. Poistiteľ nemôže svojimi VOP znížiť rozsah poistenia dohodnutý v tejto zmluve.
5. Náležitosti poistnej zmluvy ako najmä výška poistnej sumy predmetu poistenia, limity plnenia, spôsob poistenia, výška poistného, ročné sadzby pre poistné a spoluúčasti sú ako súčasť zmluvy upravené v prílohe č. 3 k zmluve.
6. Pod pojmom **Totálna škoda sa rozumie** taká škoda, pri ktorej náklady na opravu predmetu poistenia podľa normatívov výrobcu dosiahnu minimálne 95 % všeobecnej hodnoty predmetu poistenia vrátane príslušenstva tvoriaceho jeho povinnú, štandardnú   
   a doplnkovú výbavu.

**VII**

**Cena a platobné podmienky**

1. **Cena za predmet tejto poistnej zmluvy** bola stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov, výsledkov verejného obstarávania, ktorého úspešným uchádzačom sa stal poistiteľ, a v súlade s cenovou ponukou predloženou poistiteľom, **ako cena maximálna.** Poistné sadzby pre výpočet poistného a spoluúčasti uvedené v prílohe č. 3 k tejto zmluve sú záväzné a nemenné po celú dobu trvania zmluvy.
2. **Poistné za celé obdobie trvania poistnej zmluvy, t.j. za obdobie 12 mesiacov,** za predmet poistenia a všetky riziká predstavuje **...................................,- EUR (slovom: ............................... a ..../100 eur).**
3. Cena za predmet tejto poistnej zmluvy zahŕňa všetky náklady poistiteľa vrátane akýchkoľvek daní, poplatkov a iných súvisiacich služieb alebo ďalších nákladov poistiteľa alebo inej tretej osoby spojených s plnením tejto poistnej zmluvy.
4. Poistiteľ vyhlasuje, že takto stanovená cena zahŕňa všetky jeho predpokladané náklady a primeraný zisk. Poistiteľ súčasne vyhlasuje, že nepredpokladá   
   s prihliadnutím na všetky okolnosti akékoľvek ďalšie náklady, ktoré nie sú zahrnuté v tejto poistnej zmluve a ktoré by musel znášať poistník.
5. Poistník bude **ročné poistné** **uhrádzať** poistiteľovi **na základe faktúr s 30 - dňovou lehotou splatnosti počítanej odo dňa riadneho doručenia faktúry poistníkovi.** Úhradou faktúry sa na účely tejto poistnej zmluvy rozumie deň odpísania finančných prostriedkov z účtu poistníka v prospech účtu poistiteľa. V prípade, ak nastane omeškanie platby faktúry z dôvodov na strane banky, nie je poistník po túto dobu v omeškaní so zaplatením fakturovanej sumy. Ak deň splatnosti faktúry pripadne na deň pracovného pokoja, faktúra bude splatná v najbližší nasledujúci pracovný deň.
6. Forma platenia poistného: **bezhotovostný platobný styk**, bez zálohovej platby. Poistiteľ nemá nárok na preddavok na poistné.
7. Spôsob platenia poistného: **prevodným príkazom na úhradu, VS: ...............................**
8. Platenie poistného: **štvrťročne.**
9. Faktúra musí obsahovať:
10. náležitosti v zmysle zákona č. 222/2004 Z. z. o dani z pridanej hodnoty v platnom znení,
11. číslo tejto poistnej zmluvy ,
12. špecifikáciu ceny predmetu tejto poistnej zmluvy,
13. prípadne ďalšie prílohy podľa tejto poistnej zmluvy,
14. rozdelenie poistného na jednotlivé oblasti a jednotlivé motorové vozidlá – podľa Prílohy č. 1 písm. a/ až písm. f/ tejto zmluvy.
15. V prípade doručovania faktúr poštou je nevyhnutné faktúry zasielať doporučene v obálke označenej slovom „Faktúra“. Pri faktúre, ktorá nie je doručená osobne alebo doporučene nemožno vymáhať úroky z omeškania.
16. V prípade, že faktúra nebude obsahovať náležitosti uvedené v tejto poistnej zmluve, poistník je oprávnený vrátiť faktúru poistiteľovi na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry poistníkovi.
17. V prípade omeškania poistníka so zaplatením poistného z jednotlivej faktúry má poistiteľ nárok na uplatnenie úroku z omeškania vo výške určenej ustanovením § 3 nariadenia vlády SR č. 87/1995 Z. z., ktorým sa vykonávajú niektoré ustanovenia Občianskeho zákonníka.
18. Poistiteľ nie je oprávnený jednostranným úkonom započítať akúkoľvek svoju pohľadávku vyplývajúcu z tejto poistnej zmluvy proti pohľadávke poistníka.

**VIII**

**Poistné plnenie, splatnosť**

1. Poistník je povinný bez zbytočného odkladu poistiteľovi písomne oznámiť, že nastala škodová udalosť, dať pravdivé vysvetlenie o jej vzniku a rozsahu jej následkov   
   a predložiť potrebné doklady, ktoré si poistiteľ vyžiada. VOP poistiteľa mu môžu uložiť aj ďalšie povinnosti.
2. Poistné plnenie je splatné v Slovenskej republike a v mene euro (€) do 15 dní po uzavretí škodového prípadu (len čo poistiteľ skončil šetrenie potrebné na zistenie rozsahu poistiteľa plniť). Vyšetrenie sa musí vykonať bez zbytočného odkladu; ak sa nemôže šetrenie o rozsahu a výške škody ukončiť do jedného mesiaca po tom, keď sa poistiteľ o poistnej udalosti dozvedel, je poistiteľ povinný, ak je základ nároku na poistné plnenie nesporný, na základe písomnej žiadosti poistníka poskytnúť primeraný preddavok.
3. V prípade omeškania poistiteľa podľa predchádzajúceho bodu tohto článku prvá veta má poistník právo na úrok z omeškania vo výške 0,5 z výšky poistného plnenia za každý deň omeškania.

**IX**

**Záverečné ustanovenia**

1. Poistník je povinnou osobou a táto zmluva je povinne zverejňovanou poistnou zmluvou podľa zákona č. 211/2000 Z. z., na základe čoho sa na účinnosť poistnej zmluvy podľa Občianskeho zákonníka v platnom znení vyžaduje zverejnenie poistnej zmluvy v Centrálnom registri zmlúv vedenom Úradom vlády SR.
2. Poistiteľ súhlasí so zverejnením tejto poistnej zmluvy, vrátane jej príloh,   
   v Centrálnom registri zmlúv vedenom Úradom vlády SR, v súlade s ustanovením § 5a zákona č. 211/2000 Z. z.
3. Poistiteľ je **povinný ku dňu podpisu tejto poistnej zmluvy predložiť** poistníkovi **zoznam všetkých známych subdodávateľov**, ktorý tvorí Prílohu č. 3 tejto poistnej zmluvy, v ktorom poistiteľ uvedie relevantné, úplné a pravdivé údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno, priezvisko, adresu pobytu, dátum narodenia **spolu so súhlasom subdodávateľa so spracovaním osobných údajov** **poistníkom a to za účelom realizácie tejto poistnej zmluvy**, v súlade s platnou právnou úpravou. V prípade, ak nebude poistiteľ zabezpečovať predmet plnenia tejto poistnej zmluvy prostredníctvom subdodávateľa, uvedie v zozname subdodávateľov, ktorý je Prílohou č. 5 tejto poistnej zmluvy, že nebude zabezpečovať predmet plnenia tejto poistnej zmluvy alebo jeho časť prostredníctvom subdodávateľa;
4. Poistiteľ je povinný písomne oznámiť poistníkovi akúkoľvek zmenu údajov o subdodávateľovi a/alebo zmenu v osobe subdodávateľa uvedeného v Prílohe č. 5 tejto poistnej zmluvy a/alebo doplnenie nového subdodávateľa do Prílohy č. 5 tejto poistnej zmluvy. Poistiteľ je povinný písomne oznámiť poistníkovi akúkoľvek zmenu údajov o subdodávateľovi do 14 pracovných dní odo dňa, kedy sa poistiteľ dozvedel o tejto zmene. K zmene v osobe subdodávateľa a/alebo doplnení nového subdodávateľa môže dôjsť len po odsúhlasení nového subdodávateľa poistníkom na základe aktualizovania Prílohy č. 5 tejto poistnej zmluvy a to dodatkom k tejto poistnej zmluve, v súlade s bodom 7. tohto článku poistnej zmluvy. Poistiteľ je povinný najneskôr päť (5) pracovných dní pred dňom, ktorý predchádza dňu,   
   v ktorom by mala nastať zmena v osobe subdodávateľa a/alebo doplnenie nového subdodávateľa, písomne oznámiť poistníkovi zámer zmeny/doplnenia subdodávateľa s uvedením identifikačných údajov pôvodného aj nového subdodávateľa, a to v rozsahu údajov podľa Prílohy   
   č. 5 tejto poistnej zmluvy a zároveň predložiť súhlas nového subdodávateľaso spracovaním osobných údajov objednávateľom a to za účelom realizácie tejto poistnej zmluvy, v súlade s platnou právnou úpravou.
5. Táto poistná zmluva je uzatvorená v súlade s príslušnými ustanoveniami Občianskeho zákonníka.
6. Vzťahy zmluvných strán touto poistnou zmluvou neupravené sa riadia príslušnými ustanoveniami Občianskeho zákonníka a ostatnými všeobecne záväznými právnymi predpismi.
7. Poistnú zmluvu je možné meniť a dopĺňať len na základe vzájomnej dohody zmluvných strán formou písomných a očíslovaných dodatkov, ktoré budú tvoriť neoddeliteľnú súčasť tejto poistnej zmluvy.
8. Akékoľvek nekonanie alebo omeškanie pri konaní smerujúcom k vynúteniu   
   si plnenia zmluvnej strany z poistnej zmluvy druhou zmluvnou stranou sa nepovažuje za vzdanie sa práva podľa poistnej zmluvy, nemá vplyv na platnosť alebo účinnosť poistnej zmluvy alebo jej časti a ani na vynútiteľnosť práva vyplývajúceho z poistnej zmluvy.
9. Každé ustanovenie tejto poistnej zmluvy sa interpretuje tak, aby bolo vykonateľné, platné a účinné podľa všeobecne záväzných právnych predpisov. Pokiaľ by však bolo podľa všeobecne záväzných právnych predpisov nevykonateľné, neplatné alebo neúčinné, nebudú tým dotknuté ostatné ustanovenia poistnej zmluvy. V prípade takejto nevykonateľnosti, neplatnosti alebo neúčinnosti budú zmluvné strany   
   v dobrej viere rokovať, aby sa dohodli na zmenách alebo dodatkoch poistnej zmluvy, ktoré sú potrebné na realizáciu zámerov poistnej zmluvy a nahradia jej nevykonateľné, neplatné alebo neúčinné ustanovenia ustanoveniami vykonateľnými, platnými a účinnými, ktoré budú svojím zmyslom a účelom čo najbližšie zmyslu a účelu nevykonateľných, neplatných a neúčinných ustanovení poistnej zmluvy.
10. Zmluvné strany sa dohodli na spolupráci pri poskytovaní prístupu verejnosti k informáciám o stave / plnení tejto poistnej zmluvy, pričom poistiteľ sa zaväzuje neposkytovať informácie verejnosti, tlači ani iným médiám. Poistiteľ je povinný informovať poistníka o otázkach verejnosti alebo médií, a to bezodkladne po ich obdržaní, pričom akékoľvek informácie ohľadne tejto poistnej zmluvy je oprávnený poskytovať výlučne poistník.
11. Zmluvné strany sa dohodli, že všetky spory vyplývajúce z tejto poistnej zmluvy alebo v súvislosti s ňou budú prednostne riešené vzájomnou dohodou zmluvných strán na úrovni štatutárnych orgánov. V prípade, že spor medzi zmluvnými stranami nebude možné urovnať dohodou, budú spory s konečnou platnosťou rozhodnuté príslušným súdom v Slovenskej republike. Zmluvné strany sa dohodli, že spory, ktoré z tejto poistnej zmluvy v budúcnosti vzniknú, je oprávnený rozhodovať súd miestne príslušný podľa sídla poistníka.
12. Táto poistná zmluva je vypracovaná v šiestich rovnopisoch, z ktorých poistník obdrží štyri rovnopisy a poistiteľ obdrží dva rovnopisy.
13. Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/ poisteného pri tejto poistnej zmluve samostatný finančný agent. Samostatného finančného agenta oznámi poistník úspešnému uchádzačovi. Zmluvné strany sa dohodli na tom, že správa tejto rámcovej dohody, poistnej  zmluvy a likvidácia poistných udalostí z tejto poistnej zmluvy bude realizovaná pre poistníka/poisteného výlučne prostredníctvom samostatného finančného agenta.
14. Za osobu zodpovednú za plnenie poistnej zmluvy a styk so zodpovednou osobou druhej zmluvnej strany splnomocňuje :

poistník: **meno+priezvisko,** tel./: ...............**,** [.................@.................](mailto:.................@.................)

poistiteľ: **meno+priezvisko,** tel./: ...............**,** [..................@.................](mailto:..................@.................)

1. Poistiteľ prehlasuje, že disponuje súhlasom alebo iným právnym základom podľa platných právnych predpisov na ochranu osobných údajov na to, že v rámci plnenia predmetu poistnej zmluvy poskytuje poistníkovi osobné údaje dotknutých osôb a že je schopný na žiadosť poistníka kedykoľvek predmetný súhlas predložiť alebo iný právny základ zdokladovať.
2. Neoddeliteľnou prílohou tejto Zmluvy je:

Príloha č. 1 - Zoznam vozidiel ako predmetu poistenia

Príloha č. 2 - Prihláška

Príloha č. 3 - Špecifikácia predmetu poistenia, poistných súm, spôsobu poistenia, ročnej sadzby, spoluúčastí, cena ročného poistného *(návrh na plnenie kritérií úspešného uchádzača)*

Príloha č. 4 - Všeobecné poistné podmienky a osobitné zmluvné dojednania pre jednotlivé predmety poistenia (spoločne len „VOP“)

Príloha č. 5 – Zoznam známych subdodávateľov

1. Zmluvné strany vyhlasujú, že si poistnú zmluvu prečítali, jej obsahu a právnym účinkom z nej vyplývajúcich porozumeli, obsah zmluvy je prejavom ich slobodnej a vážnej vôle, poistná zmluva nebola podpísaná v tiesni ani za nápadne nevýhodných podmienok a na znak súhlasu z jej obsahom ju vlastnoručne podpisujú.

V Banskej Bystrici dňa: V  dňa:

**Za poistníka: Za poisťovateľa:**

............................................................. .............................................................

Ing. Ján Butkovský

predseda predstavenstva

Banskobystrickej regionálnej správy ciest, a.s.

**.............................................................**

**JUDr. Drahomír Ivan**

podpredseda predstavenstva

Banskobystrickej regionálnej správy ciest, a.s.